**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀԱՅՈՑ ԲԱՆԱԿԻ ՕՐՎԱ ԱՌԹԻՎ**

Հարգելի՛ գեներալներ, սպաներ, ենթասպաներ, շարքայիններ, Պաշտպանության բանակի ստեղծողներ, շենացնողներ և պահողներ, սիրելի՛ հայրենակիցներ,

Շնորհավորում եմ հայոց բանակի կազմավորման այս կարևորագույն օրվա առթիվ։

Հայոց բանակի ստեղծումը շրջադարձային եղավ մեր հայրենիքի և մեր ազգի համար։ Ունենալով կազմավորման բարդ ընթացք, հայոց բանակը կոփվել ու կոփվում է, շարունակելով դիմակայել կյանքի մարտահրավերներին, չդադարելով մնալ հենասյուն մեր պետության և հայ ժողովրդի համար։ Փա՛ռք ու պատի՛վ Հայոց բանակի ստեղծման ընթացքում հայրենիքի պաշտպանությունը սեփական անձից գերադասած մեր ազատամարտիկներին, Հայոց բանակի ստեղծման գործում անուրանալի դեր ունեցած Վազգեն Սարգսյանին։

Այս տարիների ընթացքում, պատերազմների թոհուբոհի մեջ, հայ զինվորը բազմիցս ապացուցեց, որ հայրենիքը լոկ բառերով չեն սիրում, այլ սեփական կյանքի հաշվին։ Հայոց բանակը հենց այդպես է սիրում մեզ ու մեր հայրենիքը։

Այսօր ու եկող բոլոր օրերին մենք պետք է սիրենք ու շենացնենք մեր բանակը, յուրաքանչյուր օր ապրենք այն մտքով, որ բանակի հզորացումը կախված է մեզնից յուրաքանչյուրից։ Մեր վիրավոր, բայց և կանգուն բանակն ունի սիրո, հոգատարության և նվիրվածության կարիք։

Հավերժ փա՛ռք, խոնարհում և վառ հիշատակ այս տարիների ընթացքում անմահացած հերոսներին, խոնարհվում եմ նրանց կյանք տված և այդ կյանքը հայրենիքին նվիրած հերոսածին ծնողների առաջ, առողջություն, և ուժ եմ մաղթում մեր բոլոր վիրավոր զինվորներին։

Փա´ռք քեզ Հայո՛ց բանակ, հավերժ մնա՛ կանգուն։

Շնորհավո´ր տոնդ հա´յ զինվոր:

***Թալին համայնքի ղեկավար՝ Տավրոս Սափեյան***